Progesteron
Progesteron (C21H30O2) — insanlarda və digər növlərdə menstrual tsikl və embrion inkişafına təsir edən endogen steroid və progestogen cinsi hormon. O, progestogenlər adlanan steroid hormonlar qrupuna aiddir və orqanizmdə əsas progestogendir. Progesteron bədəndə bir çox vacib funksiyaları yerinə yetirir. O, həmçinin digər endogen steroidlərin, o cümlədən cinsi hormonların və kortikosteroidlərin istehsalında əsas metabolik ara məhsuldur və neyrosteroid kimi beyin funksiyasında mühüm rol oynayır. Təbii hormon rolundan əlavə, progesteron həm də dərman kimi istifadə olunur, məsələn, estrogenlə birlikdə kontrasepsiya üçün, uşaqlıq və ya uşaqlıq boynu xərçəngi riskini azaltmaq üçün və menopauzada hormon terapiyası və hormon əvəzedici terapiyada (HRT) qadınların yumurtalıqlarının çıxarılması halları. İlk dəfə 1934-cü ildə qeydə alınıb.